《胄监群英雅集为相特穆尔君寿题》
元代·李士瞻

凤麟龙虎萃成均，雨露菁莪总化钧。天上衣冠星错落，眼前文化玉嶙峋。

力扶宗社谁将任，手握经纶我敢论。南服海天才一角，行期引领拜枫宸。

作者简介：（1313—1367）元南阳新野人，徙汉阳，字彦闻。顺帝至正十一年进士。辟中书右司掾历吏、户二部侍郎。累拜枢密副使。条上二十事，帝嘉纳，迁参知政事。仕至翰林学士承旨，封楚国公。有《经济文集》。